વૉટ્સએપના રસિયાઓ માટે દુઃખના સમાચાર છે. ઘણા રસિયાઓ ચેટનો બૅકઅપ લેતા હોય છે. તેના કારણે તેઓ જો વૉટ્સએપમાંથી ચૅટ ક્લીયર કરી દે તો પણ બૅકઅપના કારણે તે પાછો મળી શકે છે. ઘણી વાર ફૉન બદલવામાં આવે તો નવેસરથી વૉટ્સએપમાં લોગઇન થવું પડે છે. તે વખતે પહેલાંના ફૉનની ચૅટ પાછી મળવાની સંભાવના નથી હોતી, પરંતુ બૅકઅપમાંથી વૉટ્સએપ ચેટ પાછી લઈ આવે છે. પરંતુ હવે આવું ન પણ થાય. વાત એમ છે કે વૉટ્સએપ તમારી સામગ્રીને ગૂગલ ડ્રાઇવમાં સંગ્રહતું હતું. ગૂગલ ડ્રાઇવ ઇન્ટરનેટ પર સંગ્રહ કરવા માટેની સેવા છે. પરંતુ હવે ગૂગલ એક ફેરફાર કરી રહ્યું છે. (ગૂગલ ફેરફાર બહુ કર્યા કરે છે.) તે ફેરફાર એ છે કે વૉટ્સએપ સંદેશાઓ, તસવીરો કે વિડિયો જેનું બૅકઅપ ગૂગલ ડ્રાઇવમાં સંગ્રહાયું હશે તે તમારી ગૂગલ ડ્રાઇવની સંગ્રહ મર્યાદામાં નહીં ગણાય.